Primadonna Angela

Primadonna Angela Mertoyono ingkang miyos wonten ing Rumbai, Pekanbaru, Riau tanggal 7 Oktober 1976 inggih punika salah satunggaling sastrawan èstri saking Indonésia ingkang aktip lan produktip ngasilaken buku. Piyambakipun sapunika dumunung kaliyan garwa saha putra-putranipun ing Bandung, Jawa Kilen.

Biografi 
Angela inggih lulusan saking Jurusan Sastra Inggris Universitas Padjadjaran kanthi predikat cum laude. Piyambakipun nembé saged medalaken bukunipun sasampunipun piyambakipun rabi ing taun 2004 kaliyan Isman H. Suryaman, ingkang ugi panulis humor. Karya-karyanipun kalebet ing kategori fiksi populer, ingkang dipuntujokaken kanggé pamaos remaja ing yuswa (13-20 taun) lan diwasa (20-40 taun).
Primadonna Angela utawi ingkang asring dipunsebat Donna utawi Angela, ugoi sampun naté makarya dados penerjemah ugi dados panulis lepas, ditor, copywriter, guru, sadèrèngipun mutusaken dados ibu rumah tangga lan freelance writer.
Donna inggih kalebet pujangga novèl ingkang kathah paring inspirasi dhateng lare enem saking asiling seratan ingkang awujud novèl punika. Sasampunipun medalaken novelipun ingkang kaping pisan ing sasi Juli 2005, piyambakipun saged nyerat kalih welas karya fiksi lan satunggal karya non fiksi ing wekdal tigang taun.

Asiling Karya 
 Novèl Quarter Life Fear, Gramedia Pustaka Utama, Jakarta, 2005
 Novèl Belanglicious, Gramedia Pustaka Utama, Jakarta, 2006
 Novèl Love at First Fall, Gramedia Pustaka Utama, Jakarta, 2006
 Antologi flash fiction Jangan Berkedip! (ditulis bersama Isman H. Suryaman), Gramedia Pustaka Utama, Jakarta, 2006
 Novèl Quarter Life Dilemma, Gramedia Pustaka Utama, Jakarta, 2006
 Novèl Big Brother Complex, Gramedia Pustaka Utama, Jakarta, 2007
 Novèl Resep Cinta, Gramedia Pustaka Utama, Jakarta, 2007
 Novèl Kintaholic, Gramedia Pustaka Utama, Jakarta, 2007
 Novèl DJ & JD (ditulis bersama Syafrina Siregar), Gramedia Pustaka Utama, Jakarta, 2007
 Novèl Query Pita, Gramedia Pustaka Utama, Jakarta, 2007
 Kumcer Ratu Jeruk Nipis, Gramedia Pustaka Utama, Jakarta, 2008
 Buku Meramal Yuuuk!, Gramedia Pustaka Utama, Jakarta, 2008
 Novèl Dunia Aradia, Gramedia Pustaka Utama, Jakarta, 2009
 Novèl Ratu Preman (ditulis bersama Alexandra Xu), Gramedia Pustaka Utama, Jakarta, 2009

Cathetan suku 

Sastrawati Indonésia